เรื่องร้องเรียน: สุนัขจรจัดเต็มเลยครับวันนี้ผมเพิ่งจะโดนไล่กัดเลย ดีที่ผมมีสติครับถ้าคนสติหลุดขับมอไซมารถล้มได้ง่ายๆ เลยครับ รู้สึกไม่ปลอดภัยมากๆ ครับเวลาขับผ่าน
การดำเนินการของเจ้าหน้าที่: สำนักงานเขตบางพลัด โดยฝ่ายสิ่งแวดล้อมและสุขาภิบาล ได้ประสานขอความร่วมมือไปยังคณะกรรมการควบคุมสุนัขจรจัด กรุงเทพมหานคร ผ่านทางแอปพลิเคชันไลน์เรียบร้อยแล้ว ทั้งนี้ คณะกรรมการควบคุมสุนัขจรจัด จะได้จัดทำแผน เพื่อลงพื้นที่ตรวจสอบสุนัขจรจัดกลุ่มดังกล่าวในบริเวณตามที่ได้แจ้งมา ร่วมกับสำนักงานสัตวแพทย์สาธารณสุข สำนักอนามัย กรุงเทพมหานคร และสำนักงานเขตบางพลัด เพื่อช่วยเหลือสุนัขกลุ่มนี้และเป็นการบรรเทาความเดือดร้อนให้กับประชาชนในบริเวณดังกล่าว ซึ่ลอาจจะต้องใช้เวลานาน เนื่องจากคณะกรรมการจะจัดทำแผนลงพื้นที่ ทั้ง 50 เขตทั่วกรุงเทพมหานคร เพื่อตรวจสอบเรื่องร้องเรียนเกี่ยวกับสุนัขจรจัด ทั้งนี้ ทางคณะกรรมการควบคุมสุนัขจรจัด กรุงเทพมหานคร แจ้งว่า กรณีที่จะนำสุนัขจรจัดออกจากพื้นที่ได้ มี 3 กรณี คือ 1) ดุ กัดจริง พิสูจน์ได้ 2) เจ้าของเสียชีวิตหรือทุพพลภาพ 3) เสี่ยงต่อการเป็นโรคพิษสุนัขบ้า ทั้งนี้ คณะกรรมการฯจะพิจารณาเป็นกรณีไป นอกจากนี้ ศูนย์พักพิงสุนัขกรุงเทพมหานคร ยังอยู่ระหว่างปรับปรุงสถานที่ซึ่งจะแล้วเสร็จต้นปี 2566 ทำให้เกิดความล่าช้าไปบ้าง หากท่านมีข้อสงสัย สามารถสอบถามข้อมูลเพิ่มเติมได้ที่ ฝ่ายสิ่งแวดล้อมและสุขาภิบาล สำนักงานเขตบางพลัด โทรศัพท์ 0 2434 7371
ความเห็นของผู้แจ้ง: ขอบคุณครับ
พื้นที่: แขวงบางยี่ขัน เขตบางพลัด กรุงเทพมหานคร